**ՀԱՇՎԵՔՆՆԻՉ ՊԱԼԱՏԻ ՀԱՇՎԵՔՆՆՈՒԹՅԱՆ ԱՐՁԱՆԱԳՐՈՒԹՅՈՒՆՈՒՄ ՆՇՎԱԾ ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԻ ՎԵՐԱԲԵՐՅԱԼ**

**ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐՈՒԹՅԱՆ**

 **ԲԱՑԱՏՐՈՒԹՅՈՒՆՆԵՐԸ**

Արտակարգ իրավիճակների նախարարության 2021թ. պետական բյուջեի ինն ամիսների կատարման նկատմամբ հաշվեքննության արդյունքների վերաբերյալ.

Հաշվեքննության արձանագրությունում նշված «Փրկարարական ծառայողներին և փրկարար շներին դեղորայքով ապահովում» միջոցառման արդյունքի չափորոշիչներ է սահմանվել «բնածին և տեխնածին աղետներից տուժածներ, քանակ»՝ օգնության մասնակցած տուժած փրկարարների քանակի մասին է արդյունքի չափորոշիչը, այսինքն տվյալ ծրագրին հատկացված գումարի սահմաններում կարելի է առաջին բուժօգնություն հատկացնել շուրջ 800 տուժած փրկարարի՝ տարեկան կտրվածքով:

 «Նաիրիտ գործարան» ՓԲԸ-ին ավել վճարված գումարների վերաբերյալ հայտնում եմ, որ «Նաիրիտ գործարան» ՓԲԸ-ի կողմից ՀՀ արտակարգ իրավիճակների նախարարություն է ներկայացվել 2021թ. հունվար ամսվա համար հաշվարկված աշխատավարձի վճարման տեղեկագիր՝ ստորագրված և կնքված, 38 385 424 ՀՀ դրամ գումարով, որն էլ ներառված է 231 252 364 ՀՀ դրամ գումարի մեջ: Անհետաձգելի ծախսերի համար ներկայացվել է երկու փաթեթ փաստաթղթեր, համաձայն որի «Նաիրիտ գործարան» ՓԲԸ-ն դուրս է գրել 24 701 253 ՀՀ դրամ գումարով հարկային հաշիվ, փոխանցումից հետո ներկայացվել է փոխանցված դրամական միջոցների շարժի վերաբերյալ հաշվետվություն՝ կից փոխանցման փաստաթղթերով:

 Հայտնում ենք, որ Արտակարգ իրավիճակների նախարարության և Սեդա Ղազարյանի անվան հոգեկան առողջության հիմնադրամի միջև կնքված ՀԲՄԾՁԲ-ԱԻՆ-21/31 ծածկագրով գնման պայմանագրի շրջանակներում 28.07.2021թ. թիվ Բ2752651734 հաշիվ վավերագրով ներկայացված հաշվետվության մեջ «Հոգեբանական թեժ գծի ծառայություն» տողով ներկայացված քանակի և գումարի հաշվարկներում տեղի էր ունեցել վրիպակ, որի հետևանքով վճարման էր ներկայացվել 6 106 260 ՀՀ դրամ՝ 3 637 200 ՀՀ դրամի փոխարեն:

 Այնուհետև դուրս գրված 6 106 260 ՀՀ դրամի հաշիվ վավերագիրը չեղարկվել էր և ներկայացվել նոր հաշիվ վավերագիր՝ ըստ որի վճարման ավել ներկայացված 2 469 060 ՀՀ դրամ գումարը պետք է գանձվեր հետագա հաշվետվությունների հաշիվ վավերագրով ներկայացված «Հոգեբանական թեժ գծի ծառայության» գումարներից: Արդյունքում առաջացել էր կանխավճար, որը դուրս էր գրվել 24.08.2021թ. թիվ 40/21 գրությամբ՝ Սեդա Ղազարյանի անվան հոգեկան առողջության հիմնադրամի կողմից ներկայացված թիվ Բ6569738635 հաշիվ վավերագրից: Վերոհիշյալ կատարողական փաթեթով «Հոգեբանական թեժ գծի ծառայության» մասով հաշվետվություն չէր ներկայացվել և ԱԻՆ-ի կողմից 13 336 200 ՀՀ դրամ գումարի փոխարեն փոխանցվել էր 10 867 140 ՀՀ դրամ, այսինքն՝ 28.07.2021թ. թիվ Բ2752651734 հաշիվ վավերագրով «Հոգեբանական թեժ գծի ծառայության» մասով ավել ներկայացված 2 469 060 ՀՀ դրամ գումարը գանձվել էր հոգեբանական վերականգնման ծառայությունների գումարներից:

 Ինչ վերաբերում է 2021թ. օգոստոսի 12-ի թիվ 1 արձանագրությամբ «Հոգեբանական թեժ գծի ծառայության» տողով ներկայացված 2 քանակական ցուցանիշին, տեղեկացնում ենք, որ նկատի է առնվել 2 ամսում իրականացված թեժ գծի ծառայությունը: Նշված տողի վրիպակը շտկվել է և ներկայացվել թեժ գծի ծառայության 988 քանակական ցուցանիշ՝ միավորի 200 դրամ և ընդհանուր 197 600 ՀՀ դրամ արժողությամբ:

 Ծառայությունների մնացած տեսակների համար թիվ 1 և թիվ 2 հանձնման-ընդունման արձանագրություններով կատարման փաստացի ժամկետների վերաբերյալ հայտնում ենք, որ ծառայությունների համար վճարումները կատարվել են 1 շահառուի հետ իրականացված աշխատանքների (սեանսների) ավարտից հետո (սեանսները իրականացվել են հունիս, հուլիս և օգոստոս ամիսներին):

Արձանագրված «Էքսպրես Շին» ՍՊԸ-ի կողմից Փրկարար ծառայության 2021 թվականի կարիքների համար ապրանքների մատակարարման ժամկետների խախտման վերաբերյալ հայտնում եմ, որ ՀՀ արտակարգ իրավիճակների նախարարության վերոնշյալ ընկերության հետ կնքված ԳՀԱՊՁԲ-ԱԻՆ-20/18 պայմանագրի շրջանակներում կողմերի միջև կնքվել է համաձայնագիր (պայմանագրով նախատեսված 8․6 կետի հիման վրա), ըստ որի՝ ապրանքի մատակարարման ժամկետը երկարաձգվել է մեկ ամսով։

 Հաշվեքննության օբյեկտի ղեկավար Անդրանիկ Փիլոյան